**Jessica Josephine Wendel** (grčki:  [*Tzésika Zózefin Véntel*]; rođena 22. avgusta 1990), poznata i kao samo **Josephine**, grčka je pop pjevačica. Najpoznatija je po učešću u grčkom nacionalnom finalu za Eurosong 2014. pjesmom "Dancing Night" gdje je završila na 4. mjestu. Wendel se takođe takmičila u grčkom izdanju *Tvoje lice zvuči poznato*. Dana 26. decembra 2020. godine, ona i Nasos Papargyropoulos osvojili su četvrtu sezonu grčke verzije rijalitija *Just the 2 of Us*.

Počeci
------

Rođena je 22. avgusta 1990. godine u Atini. Majka joj je grčka pjevačica Margarita Venti, grčko-libanskog porijekla; otac joj je Alex Wendel, Nijemac grčko-austrijskog porijekla. Prve godine života provela je u SAD-u. Kasnije se na duži period preselila u Njemačku, a potom vratila u Grčku sa svojom porodicom. Kada se nastanila u Grčkoj, išla je u američko-grčku školu. Ima dva mlađa brata/sestre od narednih brakova njenih roditelja. Nakon škole, studirala je Marketing-menadžment na koledžu Deree i u isto vrijeme otpremala kavere pjesama poznatih umjetnika na Facebook.

Karijera
--------

### 2013–2014: Početak i Eurosong

Dok je još bila studentica, Josephine je upoznala menadžera i izvršno lice Panik Recordsa, Georgea Arsenakosa, na jednom događaju. Arsenakos je već znao za Josephine jer je pratio kavere koje je otpremala na Facebook; pitao je za saradnju. U martu 2013, Wendel je objavila prvu pjesmu: "Gia mia akoma fora" (Još jednom); tekst i muziku je uradila ona sama sa reperom OGE-om. Pjesma je imala veliki uspjeh na YouTube-u sa preko 8 miliona pregleda. Iste godine, izašle su još tri pjesme; "Piso an gyriza to chrono" (Ako se vratim unazad) sa Uniqueom, "Radio" sa Lunaticom i RiskyKidd-om i "Ola allazoun" (Sve se mijenja) sa Snikom.

Godine 2014, nominovana je za Eurosong 2014. s pjesmom "Dancing Night" (Noć plesa), za koju je tekst i muziku uradio DJ Mark Angelo; na kraju je završila na 4. mjestu (posljednjem) u grčkom nacionalnom finalu MAD show. U julu iste godine, objavila je pjesmu "Dromos agapis" (Put ljubavi) u saradnji sa Dj Kasom i OGE-om, a u novembru je sarađivala sa DJ Pitsijem za pjesmu "Turn Off The Lights" (Ugasi svjetla).

### 2015–danas: *Tvoje lice zvuči poznato* i nova izdanja

Godine 2015, počela je da se pojavljuje u noćnom klubu Apotheke s poznatom grčkom pjevačicom Keti Garbi, a u međuvremenu je objavila dvije pjesme; "Prosehos" (Dolazi uskoro) i "Esy ki ego" (Ti i ja). Wendel je predstavljala Grčku pjesmom "Moonlight" (Mjesečina) na festivalu New Wave 2015, održanom u Sočiju (Rusija).

Naknadno, 2016, učestvuje kao takmičar treće sezone šoua *Tvoje lice zvuči poznato*, te se pojavila po prvi put na MadWalk-u – modnom muzičkom projektu, sa OtherView-om i Marijom Korinthiou, izvodeći pjesmu "All About That Bass" (Sve o tom basu) Meghan Trainor. Takođe se pojavila na MadWalk Cyprusu gdje je izvela "Love, Sex, Magic" (Ljubav, seks, magija) sa Konstantinosom Frantzisom. Pored ovoga, objavila je još dvije pjesme; "Kalokairines stigmes" (Ljetni momenti) sa REC-om i "San paramythi" (Kao bajka) sa The Gatsbiesom.

Godine 2017, Josephine je počela s nastupima uživo u noćnom klubu BOX Athens sa bendovima OtherView i Melisses. U martu, objavila je pjesmu naslova "Cocktail" (Koktel). Nedugo poslije toga, pojavila se na MadWalk-u – modnom muzičkom projektu, ovaj put sa Konnie Metaxom, gdje su izvele svoju novu pjesmu "Sha La La (Amaxi)". U novembru iste godine, pjesma "Dyo stagones nero" (Dvije kapi vode) objavljena je sa tekstom koji je napisao OtherView, s kojima se pojavila i u noćnom klubu Fantasia Live u zimskoj sezoni 2017/18.

U februaru 2018, počela je da izdaje sopstvenu kolekciju sportskih helanki, u saradnji sa kompanijom koja proizvodi odjeću Type Of Love. U ljeto, Wendel je objavila novu pjesmu "Magia" (Čarolije) koja je doživjela velik uspjeh. Imala je turneju uživo u Solunu sa Konnie Metaxom i Lefterisom Pantazisom. U oktobru, imala je nastup kao gost u grčkoj verziji modnog šoua, *My Style Rocks*. Takođe je imala nastupe uživo u noćnom klubu Athinon Arenas sa Nikosom Oikonomopoulosom, Annom Kamarinou, Anastasiosom Rammosom i Steliosom Legakisom. Bila je u muzičkoj inspekciji "Kano Comeback" Michalisa Reppasa i Thanasisa Papathanassioua, zajedno sa Fotisom Sergoulopoulosom, Tzeni Diagoupi i Konstantinosom Frantzisom u klubu Shamone.

Dana 17. januara 2019, Josephine je objavila pjesmu "Pes mou pos" (Reci mi kako), s reperom Boom. Dana 9. marta, objavila je novu pjesmu, naslova "Ti" (Šta), a 24. oktobra novu pjesmu "Den Exo Sima" – obje s tekstom i muzikom Leonidasa Sozosa. U septembru 2019. održana je njena prva međunarodna turneja, JSPN, u Majamiju (Filadelfija) i Njujorku (Njujork).

Godine 2020, Josephine je objavila tri nove pjesme: "Fimi" (Slava) s MadClipom, "Ego" i "Portofoli".

Pobijedila je u četvrtoj sezoni grčke verzije rijalitija *Just the 2 of Us*, odnosno podijelila pobjedu sa Nasosom Papargyropoulosom.

Godine 2021, objavila je pjesmu "Paliopaido".

Diskografija
------------

### Albumi

* *100%* (2021)

### Singlovi

#### Kao glavni izvođač

| Naslov | God. | Top pozicije na čartovima | Album |
| --- | --- | --- | --- |
| GRČ |
| "Prosexos" | 2015 | — | singl nije na albumu |
| "Esy Ki Ego" | — |
| "Kalokairines Stigmes"(feat. REC) | 2016 | 6 |
| "Cocktail" | 2017 | 50 |
| "Sha La La La (Amaxi)"(feat. Konnie Metaxa) | 60 |
| "Dyo Stagones Nero" | 88 |
| "Magia" | 2018 | 5 | *100%* |
| "Ti" | 2019 | 11 | *100%* |
| "Den Eho Sima" | 16 | singl nije na albumu |
| "Ego" | 2020 | 5 |
| "Fimi"(feat. MadClip) | 1 |
| "Portofoli" | — | *100%* |
| "Paliopaido" | 2021 | 42 | singl nije na albumu |
| "Ta Kalitera Paidia" |  |
| "Vlepo To Thanato Sou"(feat. George Kakosaios) | 2022 | — | soundtrack: "The Black Bachelor" |
| "Tilefono" | — |  |
| "Kyma mou" | — |  |

#### Kao feat umjetnik

| Naslov | God. | Top pozicije na čartovima | Album |
| --- | --- | --- | --- |
| GRČ |
| "Gia Mia Akoma Fora"(OGE feat. Josephine) | 2013 | — | singl nije na albumu |
| "Piso An Giriza To Xrono"(Unique feat. Josephine) | — |
| "Ola Allazoun"(SNIK feat. Josephine) | — |
| "Radio"(Lunatic feat. RiskyKidd & Josephine) | 2014 | — |
| "Dancing Night"(Mark Angelo feat. Josephine) | — |
| "Dromos Agapis"(DJ Kas feat. Josephine & OGE) | — |
| "Turn Off the Lights"(DJ Pitsi feat. Josephine) | — |
| "San Paramythi"(The Gatsbies feat. Josephine) | 2016 | — |
| "Pes Mou Pos"(Bo feat. Josephine) | 2019 | 62 |
| "Simadia"(OGE feat. Bossikan & Josephine) | 2022 | — |
| "Work Out"(Snik feat. Josephine) | — |